Labrīt, godātie kolēģi! Sāksim Saeimas 2020. gada 3. decembra attālināto ārkārtas sēdi. Darba kārtībā - lēmuma projekts par uzņemšanu Latvijas pilsonībā par īpašiem nopelniem. Lēmuma projekts “Par Karela Marka Šišona uzņemšanu Latvijas pilsonībā par īpašiem nopelniem Latvijas labā”. Pilsonības, migrācijas un sabiedrības saliedētības komisijas vārdā - deputāts Andrejs Judins.
Labrīt, kolēģi!
Nedzirdam.
Tā. Var dzirdēt?
Viss kārtībā, mēs jūs dzirdam.
Ļoti labi, paldies. Labrīt, kolēģi! 2019. gada 10. oktobra Saeimas sēdē Pilsonības, migrācijas un sabiedrības saliedētības komisijai kā atbildīgajai komisijai tika nodots izskatīšanai 14 Saeimas deputātu iesniegtais patstāvīgais priekšlikums “Par Karela Marka Šišona uzņemšanu Latvijas pilsonībā par īpašiem nopelniem Latvijas labā”. Kopš 2017. gada Šišons ir Grankanārijas filharmoniskā orķestra galvenais diriģents un mākslinieciskais vadītājs. Latvijā Karels Marks Šišons ir pazīstams kā ilggadējs Latvijas Nacionālā simfoniskā orķestra skatuves partneris. Pirmo reizi viņš uz nacionālā orķestra skatuves diriģēja 2000. gadā. Savukārt no 2009. līdz 2012. gadam viņš bija Nacionālā simfoniskā orķestra mākslinieciskais vadītājs un galvenais diriģents. Šišona kungs ir pazīstams arī kā cilvēks, kurš aktīvi popularizē Latvijas mūziku un māksliniekus gan Latvijā, gan starptautiski un uzstājas pie pasaules vadošo orķestru diriģenta pults. Mūsu komisija ir izvērtējusi patstāvīgajam priekšlikumam pievienotos pilsonības pretendenta dokumentus, pieprasīja un saņēma papildu informāciju. Pilsonības un migrācijas lietu pārvalde ir veikusi pārbaudi un sniedza atzinumu, ka uz pilsonības pretendentu nav attiecināmi Pilsonības likumā paredzētie ierobežojumi. Šā gada 25. novembrī komisija uzklausīja pilsonības pretendentu Karelu Marku Šišonu un vienbalsīgi atbalstīja viņa uzņemšanu Latvijas pilsonībā par īpašiem nopelniem Latvijas labā. Karels Marks Šišons sēdē deva un arī parakstīja solījumu par uzticību Latvijas Republikai, iegūstot Latvijas pilsonību. Komisijas vārdā aicinu lemt par Karela Marka Šišona uzņemšanu Latvijas pilsonībā par īpašiem nopelniem. Paldies.
Paldies. Lūdzu zvanu! Balsosim par lēmuma projektu “Par Karela Marka Šišona uzņemšanu Latvijas pilsonībā par īpašiem nopelniem Latvijas labā”! Lūdzu, balsosim! Par - 84, pret un atturas - nav. Lēmums pieņemts. Apsveicam Karelu Marku Šišonu Latvijas pilsonībā! Darba kārtībā - Prezidija ziņojumi par iesniegtajiem likumprojektiem. Saeimas Prezidijs ierosina Ministru kabineta iesniegto likumprojektu “Grozījumi likumā “Par maternitātes un slimības apdrošināšanu”” nodot Sociālo un darba lietu komisijai, nosakot, ka tā ir atbildīgā komisija. Deputāti nav pieteikušies runāt “par” vai “pret”. Vai deputātiem ir iebildumi pret likumprojekta nodošanu komisijai? Iebildumu nav. Likumprojekts komisijai ir nodots. Darba kārtībā - likumprojektu izskatīšana. Likumprojekts “Grozījumi Likumā par budžetu un finanšu vadību”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Mārtiņš Šteins.
Labrīt, cienījamā Saeimas priekšsēdētājas kundze! Godātie kolēģi! Budžeta un finanšu (nodokļu) komisijā esam izskatījuši otrajā lasījumā grozījumus Likumā par budžetu un finanšu vadību. Saņemti 7 priekšlikumi. Visi ir tehniska un redakcionāla rakstura. 1. ir Juridiskā biroja priekšlikums. Un komisijā atbalstīts.
Deputāti atbalsta.
Arī 2. ir Juridiskā biroja priekšlikums. Komisijā atbalstīts.
Deputāti atbalsta.
Arī 3. ir Juridiskā biroja priekšlikums. Komisijā atbalstīts.
Deputāti atbalsta.
Arī 4. ir Juridiskā biroja priekšlikums. Komisijā atbalstīts.
Deputāti atbalsta.
5. arī ir Juridiskā biroja priekšlikums. Komisijā atbalstīts.
Deputāti atbalsta.
6. ir komisijas priekšlikums. Atbalstīts.
Deputāti atbalsta.
Un 7. arī ir komisijas priekšlikums. Komisijā atbalstīts.
Deputāti atbalsta.
Aicinu atbalstīt šo likumprojektu otrajā, galīgajā, lasījumā.
Lūdzu zvanu! Balsosim par likumprojektu “Grozījumi Likumā par budžetu un finanšu vadību” otrajā, galīgajā, lasījumā! Lūdzu, balsosim! Par - 81, pret un atturas - nav. Likums pieņemts. Likumprojekts “Grozījumi Valsts kontroles likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Mārtiņš Šteins.
Līdzīgi kā iepriekšējā... likumu paketē ir arī “Grozījumi Valsts kontroles likumā”. Otrajā lasījumā ir viens priekšlikums no Budžeta un finanšu (nodokļu) komisijas. Redakcionāla un tehniska rakstura. Tas ir atbalstīts.
Deputāti atbalsta.
Aicinu atbalstīt šo likumprojektu otrajā, galīgajā, lasījumā.
Lūdzu zvanu! Balsosim par likumprojektu “Grozījumi Valsts kontroles likumā” otrajā, galīgajā, lasījumā! Lūdzu, balsosim! Par - 84, pret un atturas - nav. Likums pieņemts. Darba kārtībā - lēmumu projektu izskatīšana. Lēmuma projekts “Par Saeimas piekrišanu likumā “Par valsts budžetu 2020. gadam” noteiktās apropriācijas pārdalei” (Nr. 500/Lm13). Budžeta un finanšu (nodokļu) komisijas vārdā - deputāts Mārtiņš Bondars.
Ņemot vērā, ka es sen neesmu... kolēģi, labrīt!... neko ziņojis, es vēlētos ziņot par trīs apropriācijas pārdalēm. Un pirmā ir ar numuru, kā jau priekšsēdētājas kundze teica, 500/Lm13, kas paredz budžeta pārdali no Saeimas darbības nodrošināšanas 2 miljonu 610 tūkstošu apmērā... jā... uz Veselības ministrijas budžeta apakšprogrammām, sākot no kompensējamiem medikamentiem, beidzot ar Bērnu slimnīcu, pa vidu ir gan plānveida stacionāro veselības aprūpes pakalpojumu nodrošināšana, gan arī atbalsts Nacionālajam rehabilitācijas centram “Vaivari”. Tā ka, kolēģi, Budžeta un finanšu (nodokļu) komisijā šis ir atbalstīts. Lūgums jums atbalstīt.
Lūdzu zvanu! Balsosim par lēmuma projektu “Par Saeimas piekrišanu likumā “Par valsts budžetu 2020. gadam” noteiktās apropriācijas pārdalei” (Nr. 500/Lm13)! Lūdzu, balsosim! Par - 85, pret - nav, atturas - 1. Lēmums pieņemts. Lēmuma projekts “Par Saeimas piekrišanu likumā “Par valsts budžetu 2020. gadam” noteiktās apropriācijas pārdalei” (Nr. 490/Lm13). Budžeta un finanšu (nodokļu) komisijas vārdā - deputāts Mārtiņš Bondars.
Šobrīd skatām lēmuma projektu Nr. 490/Lm13, kas paredz faktiski nodokļu pārdali no Finanšu ministrijas budžeta programmas “Valsts ieņēmumu un muitas politikas nodrošināšana” 22 764 eiro apmērā uz prokuratūras budžetu, lai segtu telpas īres izmaksas. Šis priekšlikums... jeb šī apropriācija Budžeta un finanšu (nodokļu) komisijā tika atbalstīta. Lūgums atbalstīt.
Lūdzu zvanu! Balsosim par lēmuma projektu “Par Saeimas piekrišanu likumā “Par valsts budžetu 2020. gadam” noteiktās apropriācijas pārdalei” (Nr. 490/Lm13)! Lūdzu, balsosim! Par - 84, pret un atturas - nav. Lēmums pieņemts. Un lēmuma projekts “Par Saeimas piekrišanu likumā “Par valsts budžetu 2020. gadam” noteiktās apropriācijas pārdalei” (Nr. 491/Lm13). Budžeta un finanšu (nodokļu) komisijas vārdā - deputāts Mārtiņš Bondars.
Tātad no dažādām - ļoti dažādām - programmām budžetā tiek pārpalikumi pārdalīti uz budžeta programmu “Līdzekļi neparedzētiem gadījumiem”. Tātad 74. ... tā saucamo programmu un pilno lēmuma projektu, protams, jūs visi redzat. Un šis lēmuma projekts Budžeta un finanšu (nodokļu) komisijā tika atbalstīts. Tāpēc lūgums jums, kolēģi, atbalstīt šo apropriācijas pārdali.
Uzsākam debates. Vārds deputātam Andrejam Klementjevam.
Es ļoti atvainojos, man bija paredzētas debates par Saeimas apropriāciju. Atsaucu savas debates... pieteikumu.
Paldies. Tātad deputāts nevēlas debatēt. Vai varam balsot? Varam. Lūdzu zvanu! Balsosim par lēmuma projektu “Par Saeimas piekrišanu likumā “Par valsts budžetu 2020. gadam” noteiktās apropriācijas pārdalei” (Nr. 491/Lm13)! Lūdzu, balsosim! Par - 86, pret un atturas - nav. Lēmums pieņemts. Godātie kolēģi! Sēdes darba kārtība ir izskatīta. Es atgādinu, ka pēc 15 minūtēm turpināsim izskatīt 19. novembra otrās ārkārtas attālinātās sēdes darba kārtību. Tātad darbu turpināsim pēc 15 minūtēm - pulksten 9.35. Vēl deputātu reģistrācija. Reģistrācija veiksmīgi notikusi. Līdz ar to sēdi slēdzu.